חוק לתיקון פקודת מס הכנסה (מס' 230), התשע"ז-2016
הצעת חוק ממשלתית, הכנסת ה-20
פורסם: ספר החוקים, חוברת 2590, עמ' 46, 2016-12-29T00:00:00+02:00
חוק לתיקון פקודת מס הכנסה (מס' 230), התשע"ז–2016 (להלן – החוק) אושר בקריאה שנייה ושלישית ביום כ"ו בכסלו התשע"ז (26 לדצמבר 2016). 
החוק מאריך את התקופה שבה יינתן פטור ממס לרשות מקומית שתאגידי מים וביוב נמצאים בשליטתה עד סוף שנת המס 2018. החוק פוטר רשות מקומית כאמור ממס המוטל על הכנסות מהפרשי הצמדה שנצברו בתקופת הפטור, ומשולמות לה בתקופה זו על ידי תאגיד מים וביוב שבהחזקתה, בשל הלוואה שנתנה אותה רשות מקומית לאותו תאגיד מים וביוב, וזאת, בנוסף לפטור ממס הקיים כיום בחוק על הכנסות מריבית בשל הלוואה כאמור. בנוסף קובע החוק שהפטורים האמורים יחולו גם על הכנסות מחברת ביוב.